19.10.2018

**Ratafoorumi, Pöytäkirja**

**Aika:** torstai 4.10.2018, klo 9 - 12

**Paikka:** Liikennevirasto (Pasila: Nh Satama, Lappeenranta: NH Carelia, Tampere: Nh Joki). Oulusta on varattu ELYn tiloista videoneuvottelutila Kurki,1. krs. ELY Oulu Veteraanikatu 1.

**Läsnä:** Mikko Mäkelä, Antti Vierimaa, Kari Nevala, Riku Kettu, Ari P. Lehto (Destia Rail), Heikki Tenqvall, Joni Harju, Pekka Salmenperä (VR Track), Jussi Seppä, Vesa Korpi (Welado), Heikki Luomala (TTY), Mikko Saarinen (Proxion), Jukka Poutiainen (Cinia), Tapani Peltola, Hanna Kalliomäki (Ramboll), Jari Peltonen (Finrail), Tiina Poikolainen (Kaakkois-Suomen ammattikorkeakoulu), Kyösti Orre (YTL/RAINE), Ari Kähkönen (Infra Oy), Mikko Inkala, Kaarle Korhonen (Pöyry Finland), Petri Kähärä (Xamk), Timo Virmala (Winco), Kaj Grönqvist (RRM Oy), Anni Suomalainen, Teea Kantojärvi, Seppo Veijovuori (Sitowise), Pentti Myllymäki (Liikennelaitos Hki), Hazifur Rahman (Proxion Plan),

LIVI: Jukka Karjalainen, Magnus Nygård, Simo Toikkanen, Maria Torttila, Jukka Valjakka, Virpi Anttila, Markku Nummelin, Marko Tuominen, Janne Tuovinen, Marko Lehtosaari, Anne Partanen, Teemu Poussu, Matti Levomäki, Heikki Virtanen, Veijo Valtonen, Jouni Hytönen

Kaikki esityksiin liittyvät tausta-aineistot löytyvät osoitteesta: https://www.liikennevirasto.fi/palveluntuottajat/yhteistyoverkostot/rautatiefoorumi/kokoukset#.W8nWYhFlIuU

Käsitellyt asiat:

1. Avaus, edellisen tapaamisen pöytäkirja

Nygård avasi kokouksen ja toivotti osallistujat tervetulleiksi.

1. Ajankohtaista liikennehallinnosta ja Liikennevirastosta

Karjalainen esitteli ajankohtaiskatsauksen. Esityksessä käsiteltiin tulevaisuuden megatrendejä ja liikenteen isoa kuvaa. Käynnissä on laajahkoja selvityksiä uusiin raideyhteyksiin liittyen. Valmisteilla on myös 12 –vuotinen valtakunnallinen liikennejärjestelmäsuunnitelma. Käytiin myös lävitse lähivuosien väylänpidon rahoitusnäkymiä. Liikennesektorin organisaatioissa on tapahtumassa merkittäviä muutoksia, muodostetaan uusi Väylävirasto, Liikenteenohjausyhtiö ja Traficom.

1. Tilannekatsaus radanpidon hankinnoista ja rahoitusnäkymistä

Torttila esitteli vuoden 2019 perusparannushankkeita. Tämän hetkisen tiedon mukaan rahoitustaso tulee olemaan varsin alhainen ja hankkeita ja/tai niiden sisältöjä ollaan jouduttu karsimaan. Suunnittelussa on myös varauduttu mahdolliseen lisärahoitukseen. Viime vuosien korjausvelkarahoitus on kuitenkin ollut positiivinen asia.

Valtonen esitteli kunnossapidon hankintoja. Sähkökunnossapidon urakoiden kilpailutuksen valmistelu on käynnissä samoin kuin kunnossapitoalueen 1 urakan hankinta. Pohjois-Suomen urakoiden osalta on parhaillaan käynnissä optioneuvottelut.

1. Ratatekninen oppimiskeskus, koulutusohjelmien käynnistyminen, uudet pätevyysvaatimukset

Janne Tuovinen esitteli oppimiskeskuksen tilannetta, parhaillaan on käynnissä pilottikoulutuksia. Oppimiskeskuksen toimintamallin täsmennys on käynnissä. Samaten mm. pätevyyksien hakemista koskevaa prosessia ollaan täsmentämässä. Kokonaisuudesta antaa lisätietoja Janne Tuovinen ja Mia Asikainen. Samoin lisätietoa on saatavissa oppimiskeskuksen sivuilta: <https://rok.liikennevirasto.fi/>

1. Ajankohtaista radanpidon ohjeistuksesta ja tutkimustyöstä

Markku Nummelin esitteli asiakokonaisuutta. Uutena ohjeena on tullut voimaan RATO 1, joka sisältää mm. yleiskuvauksen koko rautatiejärjestelmästä ja toimii koko RATO –ohjeistuksen perustana. Samaten on määritelty erilaisten säädösten, standardien, ohjeiden ja suunnitteluperusteiden pätevyysjärjestykset. Nummelin kertoi myös RATO –toimikunnan toiminnasta, jonka tarkoituksena on saada koko rautatieala mukaan ohjeiden kehitystyöhön.

1. Alatyöryhmien tilannekatsaus;

Marko Tuominen esitteli turvallisuusyhteistyöryhmän toimintaa. Yhteistyöryhmä on eri osapuolten toimesta todettu hyödylliseksi. Vuosittain kokoonnutaan n. neljä kertaa ja aiheina on ollut mm. ohjeistus, hyvät käytännöt ja muutokset lainsäädännössä. Yhteistyötä jatketaan.

Veijo Valtonen esitteli radan kunnossapidon hankintojen kehittämisryhmän toimintaa. Tämäkin yhteistyöryhmä on todettu tarpeelliseksi ja se toimii viestinvaihtokanavana eri toimijoiden kesken. Kaikki urakoitsijat ovat tervetulleita kehittämään hankinnan asiakirjoja.

1. Rataverkon haltijoiden yhteistyöryhmä, katsaus ryhmän toimintaan

Simo Toikkanen esitteli ryhmän toimintaa. Ryhmä on ollut toiminnassa parisen vuotta ja siinä on kutsuttuina mukana kaikki turvallisuusluvan haltijat, viranomaiset ml. Liikennevirasto. Ryhmässä on käsitelty mm. verkkoselostusten sisältövaatimuksia.

1. Keskustelua Ratafoorumissa jatkossa käsiteltävistä asioista

Käytiin ryhmissä keskustelua siitä, mitä asioita olisi tarpeen jatkossa käsitellä Ratafoorumissa. Esiin nostettiin mm:

* 1. Alan osaamisen kehittäminen ja varmistaminen erityisesti suunnittelun näkökulmasta
* ROK:n tarjonnan katsaus suunnittelun näkökulmasta (mm. RASU –kokonaisuuden eteneminen)
  1. Suunnittelun Hankinta-asiakirjojen kehitys (mahd. yhteistyössä toimijoiden kesken
  2. Ison kehityshankkeen läpileikkaus: rakentava itsekritiikki, mikä meni hyvin/mikä pieleen
  3. Liikenneviraston omat lähitulevaisuuden kehitysteemat
  4. Organisaatiomuutokset vähän syvällisemmin
  5. Liikenneviraston prosessiohjeistus ja sen jalkauttaminen toimijoille
  6. yhyitä vakioesityksiä: urakoitsija, suunnittelija, rakennuttaja, valvoja (osa keväällä, osa syksyllä)
  7. Kokouksia tutustumisten yhteydessä (kalusto, hankkeet, radan tarkastus jne)
  8. Tietomallinnus, mitä kaikkea sillä voi tehdä (esim. järjestelmätoimittajat)
  9. vaalien jälkeen LIVI:n näkymät
  10. esityksiä muiltakin kuin liviltä
  11. Operaattoreiden kilpailuttaminen (liikennöitsijä) => asiakasrajapinta.
  12. Rataverkonhaltijan, palveluntarjoajien ja operaattoreiden roolitus
  13. Koulutus ja osaaminen
  14. Rahoituksen tulevaisuus
  15. Muut raideliikennemuodot
  16. Tulevaan liikenteenohjausyhtiöön liittyvät asiat –alaryhmä (rooli ja rajapinnat, mikä agenda, mikä kokoonpano)
  17. Suunnittelun hankinta-asiakirjat –alaryhmä (tiedon jako, kokemusten jako, parhaat käytännöt)
  18. Ulkopuolisia puhujia (esim. INFRa ry -asiantuntijapuhuja tilaisuuksiin, esim infrasuhdanteet, esim. INFRA ty:n puheenvuoro ajankohtaisista asioista, ajankohtaisuuskatsauksia
  19. digitaalisuus (esim. digitalisaatiohanke)

1. Muut asiat, seuraava tapaaminen

Sovittiin, että jatkossa esityksiin liitetään esittelijän yhteystiedot mm. mahdollisien lisäkysymyksien esittämistä varten.

Sovittiin seuraavaksi tapaamisajankohdaksi tiistai 12.3 iltapäivä (n. klo 12 – 15, tarkennetaan vielä).

1. Tilaisuuden päätös

Nygård kiitti osallistujia ja päätti tilaisuuden n. klo 11:35.

Pöytäkirjan laati Jukka Valjakka